Ramazan
Ramazan (arapski: رمضان Ramaḍān; također u drugim jezicima Ramadan, Ramzan, Ramadhan ili Ramathan) deveti je mjesec islamskog kalendara, i muslimani svijeta ga uzimaju za mjesec posta kako bi obilježili prvu objavu Kur'ana poslaniku Muhammedu, prema islamskom vjerovanju. Ramazanski post je četvrti od pet stubova islama ili islamskih šarta. Mjesec traje 29–30 dana zavisno od vizualnih promatranja polumjeseca, prema informacijama iz brojnih hadisa. Riječ Ramadan dolazi od arapskog korijena ramiḍa ili ar-ramaḍ, što znači spaljenost ili suhoća. Post je farz (obavezna dužnost) za odrasle muslimane, osim onih koji pate od bolesti, putuju, ili su stariji, trudni, majke koje doje, imaju dijabetes ili idu kroz menstrualni ciklus. Post Ramazana je učinjen obaveznim (wādžib) tokom mjeseca Ša'bana, u drugoj godini nakon što su muslimani migrirali iz Mekke u Medinu. Fetve su bile izdate koje opisuju da muslimani koji žive u regijama sa prirodnim fenomenima kao što su ponoćno sunce ili polarna noć trebaju pratiti vremensku zonu Mekke. Posti se od zore do zalaska Sunca, a u tom periodu muslimani se ustežu konzumiranja hrane, pijenja tečnosti, pušenja, i sudjelovanja u seksualnim odnosima sa suprugom. Muslimanima je također naređeno da se suzdrže od grešnog ponašanja koje može negirati nagradu posta, kao što je lažan govor (uvrede, ogovaranje, psovanje, laganje, itd.) kao i tuča/svađa. Hrana i piće se serviraju dnevno, prije zore i nakon zalaska sunca. Spiritualne nagrade (thawab) za post su, vjeruje se, također umnožene tokom mjeseca Ramazana. Post za muslimane tokom Ramazana obično sadržava povećan broj namaza (molitva) i recitiranja Kur'ana.